stanford-oval/wikipedia huggingface dataset:
Govind Perumal

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Helsinki 1952 | joukkuekilpailu |  |
|  Kultaa | Melbourne 1956 | joukkuekilpailu |  |
Govind Perumal (25. syyskuuta 1925 – 17. syyskuuta 2002 Nala Sopara, Thanen piirikunta, Maharashtra) oli intialainen maahockeypelaaja. Hän oli kaksinkertainen olympiavoittaja; hän kuului kultaa voittaneisiin joukkueisiin vuonna 1952 Helsingissä ja vuonna 1956 Melbournessa.
Goldie Sayers

| Mitalit | Mitalit | Mitalit |  |
| --- | --- | --- | --- |
|  Goldie Sayers vuonna 2012 |  Goldie Sayers vuonna 2012 |  Goldie Sayers vuonna 2012 |  |
Maa:   Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | keihäänheitto |  |
Goldie Sayers, alun perin Katherine Dinah Sayers (s. 16. heinäkuuta 1982 Newmarket, Iso-Britannia) on brittiläinen keihäänheittäjä. Hänen ennätyksensä on vuonna 2012 Lontoossa heitetty 66,17.
Hän voitti hopeaa vuonna 2001 alle 20-vuotiaiden EM-kisoissa Italian Grossetossa. Aikuisten tasolla Sayersin paras sijoitus on Pekingin kesäolympialaisten 2008 pronssimitali silloisella ennätyksellään 65,75. Sayers nousi pronssimitalistiksi kun alun perin toiseksi sijoittunut Marija Abakumova jäi kiinni dopingista vuonna 2016 tehdyissä testien uudelleenanalysoinneissa. Sayers sai pronssimitalinsa heinäkuussa 2019 Timanttiliigan osakilpailussa Lontoossa.
Sayers on 172 senttimetriä pitkä ja painaa 67 kiloa. Hän edustaa Belgrave-seuraa.
Kausien parhaat heitot

1999 – 51,06
2000 – 54,58
2001 – 55,40
2002 – 58,20
2003 – 56,29
2004 – 60,85
2005 – 61,45
2006 – 60,41
2007 – 65,05
2008 – 65,75
2009 – 59,82
2010 – 63,15
2011 – 64,46
2012 – 66,17
2014 – 62,75
2015 – 62,09
2016 – 58,79
Käännös suomeksi
Gunilla Carlsson

| Gunilla Carlsson |
| --- | --- |
 Carlsson vuonna 2011.
Ruotsin kehitysapuministeri
 Reinfeldtin hallitus 6. lokakuuta 2006 – 17. syyskuuta 2013  
Edeltäjä:  Carin Jämtin
Seuraaja:  Hillevi Engström
Valtiopäiväedustaja
 Itä-Götanmaan vaalipiiri 2006–2013  
 Tukholman vaalipiiri 2002–2006  
Euroopan parlamentin jäsen
 Ruotsi 1995–2002  
Maltillisen kokoomuksen varapuheenjohtaja
 2003–2015 (1. vpj.) 1999–2003 (2. vpj.)  
Henkilötiedot
Syntynyt: 11. toukokuuta 1963 (ikä 61) Lund, Ruotsi
Tiedot
Puolue:  maltillinen kokoomus
Gunilla Carlsson (s. 11. toukokuuta 1963 Lund) on ruotsalainen maltillisen kokoomuksen poliitikko. Hän istui valtiopäivillä vuosina 2002–2013 sekä Euroopan parlamentissa vuosina 1995–2002. Vuosina 2006–2013 hän toimi Ruotsin kehitysapuministerinä. Lisäksi hän oli puolueensa varapuheenjohtaja vuosina 1999–2015. Sittemmin hän on työskennellyt YK:ssa useissa tehtävissä, muun muassa UNAIDS:in apulaisjohtajana.
Aiheesta muualla

Kuvia tai muita tiedostoja aiheesta Gunilla Carlsson Wikimedia Commonsissa
Gunilla Carlsson Ruotsin valtiopäivien verkkosivuilla (ruotsiksi)
Gunilla Carlsson Euroopan parlamentin jäsenet. Euroopan parlamentti.
Garmisch-Partenkirchen

| Garmisch-Partenkirchen |
| --- | --- |

 vaakuna
 Garmisch-Partenkirchen
 Koordinaatit: 47°30′0″N, 11°5′0″E 
Valtio:   Saksa
Osavaltio:  Baijeri
Alue:  Ylä-Baijeri
Piirikunta:  Garmisch-Partenkirchen
Hallinto:  
 – Kaupunginjohtaja:  Elisabeth Koch
Pinta-ala:  
 – Kokonaispinta-ala:  200,55 km²
Korkeus:  708 m
Väkiluku (31.12.2021):  27 249
 – Väestötiheys:  136 as./km²
Aikavyöhyke:  UTC+1
 – Kesäaika:  UTC+2
Postinumero:  82467
 
 buergerservice.gapa.de 
Infobox OKVirheellinen NIMI-arvo: 
Garmisch-Partenkirchen on noin 27 000 asukkaan kaupunki, matkailu-, parantola- ja talviurheilukeskus Saksan Baijerin osavaltiossa.
Maantiede ja ilmasto

Garmisch-Partenkirchen sijaitsee 707 metriä merenpinnan yläpuolella, Baijerin osavaltion eteläosissa, lähellä Itävallan rajaa, Loisach-joen laaksossa Zugspitzen juurella.
Garmisch ja Partenkirchen ovat eri puolilla jokea ja rautatietä. Partenkirchen on vanhempi ja perinteisempi, sen pääkadun sanotaan edelleen kulkevan vanhan roomalaistien linjausta pitkin ja sen varrella on perinteisiä baijerilaistaloja. Garmisch on modernimpi ja enemmän hiihtokeskuksille tyypilliseen iltaelämään keskittynyt alue.
Paikkakunnalta on rautatieyhteydet Müncheniin ja Innsbruckiin sekä Zugspitzelle, Saksan korkeimmalle vuorelle. 2 962 metrin korkeudelle kohoava vuori on aivan kylän tuntumassa.
Kaupungin sijainti vuoristossa vaikuttaa sen ilmastoon. Keskimääräinen alin lämpötila on pakkasen puolella marraskuusta maaliskuuhun asti. Keskimääräinen ylin lämpötila on vähintään +20 astetta heinä- ja elokuussa. Eniten sataa kesä-, heinä- ja elokuussa, yli 160 mm kuukaudessa.
Historia

Kaupungin historia alkaa sen läpi kulkeneesta roomalaisten tiestä ja tienvarren levähdyspaikasta nimeltä "Partanum". Vuonna 1330 kaupungin pohjoispuolelle perustettiin benediktiiniluostari. Vuonna 1361 Garmisch-Partenkirchenistä tuli virallinen markkinapaikka. Se oli tärkeä pysähdyspaikka Saksasta Italiaan kulkeville kauppiaille.
1500-luvun lopulla alueella käytiin lukuisia noitaoikeudenkäyntejä.
Garmisch ja Partenkirchen olivat pitkään omat erilliset kylänsä, kunnes olympialaisten kynnyksellä Adolf Hitler määräsi kylien pormestarit yhdistämään kylät.
Vuonna 1952 kaupunkiin perustettiin lasten reumasairauksiin erikoistunut klinikka, joka on nykyisin maailman suurin. Se hoitaa 2500 lasta vuodessa.
Matkailu

Garmisch-Partenkirchen on yksi Baijerin Alppien merkittävimpiä matkailu- ja urheilukeskuksia. Siellä on matkailijoille 10 000 vuodepaikkaa ja vierasyöpymisiä kirjataan vuosittain 1,2 miljoonaa.
Garmisch-Partenkirchenissä järjestettiin talviolympialaiset 1936. Se on lisäksi yksi neljästä perinteikkään ja arvostetun Keski-Euroopan mäkiviikon kilpailupaikoista. Garmisch-Partenkirchenissa hypätään Mäkiviikon uudenvuodenpäivän osakilpailu, joka on kiertueen toinen heti Oberstdorfin jälkeen.
Kaupungin liepeillä Schachenissa on Baijerin kuninkaan Ludvig II:n rakennuttama satumainen linna. Kasvitieteellisessä puutarhassa kasvaa etenkin Alppien lajeja.
Kaupungissa vaikuttaneiden kuuluisuuksien, säveltäjä Richard Straussin ja kirjailija Michael Enden kunniaksi on pienet museot. Werdenfels-museon kokoelmat valottavat alueen historiaa 2000 vuoden ajalta. Aschenbrenner-museossa on pieniä posliiniesineitä.
Garmisch-Partenkirchen on Lahden ystävyyskaupunki.
Aiheesta muualla

Kaupungin verkkosivut (saksaksi)
Kuvia tai muita tiedostoja aiheesta Garmisch-Partenkirchen Wikimedia Commonsissa
Talviolympialaisten isäntäkaupungit
Garmisch-Partenkirchenin sijainti samannimisessä piirikunnassa.
Greg Raymer

| Gregory "Greg"  Raymer |
| --- | --- |
 Greg Raymer WSOP-turnauksessa vuonna 2006.
Henkilötiedot
Kansalaisuus:   Yhdysvallat
Pokerinpelaaja
Sponsori:  PokerStars
WSOP-voitot:  1
WSOP-rahasijat:  13
WPT-voitot:  0
EPT-voitot:  0
Turnausansiot (USD):  6 850 340
Päivitetty:  18. tammikuuta 2010
Gregory "Greg" Paul Raymer (s. 1964 Minot, Pohjois-Dakota) on yhdysvaltalainen pokeriammattilainen. Hänet tunnetaan parhaiten vuoden 2004 World Series of Pokerin (WSOP) pääturnauksen voittajana. Raymerin lempinimi "Fossilman" tulee hänen fossiilien keräilyharrastuksestaan. Hän pitää pientä fossiilia käsikorttiensa päällä pelipöydässä. Raymer tunnetaan myös usein pelin aikana käyttämistään läpinäkymättömistä hologrammiaurinkolaseista.
Elämä ennen pokeria

Raymer syntyi Pohjois-Dakotassa, mutta muutti perheensä mukana Lansingiin, Michiganiin muutaman kuukauden ikäisenä. Gregin ollessa 11-vuotias Raymerit muuttivat Floridan Clearwateriin. Greg Raymer valmistui University of Minnesota Law Schoolista vuonna 1992. Raymer oli patenttilakimiehenä yli vuosikymmenen, mutta ei työskentele enää alalla.
Pokeriura

Muutettuaan Stoningtoniin, Connecticutiin vuonna 1999 Raymer alkoi pelata pokeria Foxwoods Resort Casinolla samaan aikaan kun työskenteli lääkealan yrityksen patenttilakimiehenä.
Raymerin ensimmäinen rahasija WSOP:ssa oli Chris "Jesus" Fergusonin voittamassa vuoden 2001 1 500 dollarin omaha hi-lo split 8 or better -turnauksessa, jossa hän sijoittui kahdenneksitoista. Vuoden 2004 WSOP:n pääturnauksessa ($10,000 no limit texas hold 'em) Raymer löi David Williamsin ja voitti ykköspalkinnon viisi miljoonaa dollaria. Raymer selvisi finaaliin voittamalla PokerStarsin 160 dollarin satelliittiturnauksen internetissä, aivan kuten vuoden 2003 voittaja Chris Moneymaker. Raymer edustaa nykyisin PokerStarsia kuten Moneymaker ja vuoden 2005 WSOP-voittaja Joe Hachem.
Vuoden 2005 WSOP:n pääturnauksessa Raymer oli 25. voittaen 304 680 dollaria. Vuosina 2005–2007 hän on selviytynyt neljän WSOP-turnauksen finaalipöytään.
Syyskuussa 2007 Raymer voitti edustamansa pokerihuoneen PokerStarsin WCOOP (World Championship of Online Poker)-mestaruuden pot limit omahassa. Ykköstilastaan hän ansaitsi 168 362 dollaria.
Vuoden 2009 WSOP:ssa Raymer sijoittui 40000 dollarin WSOP:n juhlaturnauksessa kolmanneksi ja ansaitsi 774 927 dollaria.
Tammikuussa 2010 Raymerin pokeriuran turnausansiot ylittivät 6,8 miljoonaa dollaria.
Aiheesta muualla

Viralliset kotisivut
Greg Raymer The Hendon Mob Poker Databasessa (englanniksi)
Gyldendal

Gyldendal viittaa seuraaviin:
Gyldendalske Boghandel, tanskalainen kirjankustantamo
Gyldendal Norsk Forlag, norjalainen kirjankustantamo
Søren Gyldendal (1742–1802), tanskalainen kirjankustantaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gyldendal”, voi hakea sivunnimihaulla, laajalla sivunnimihaulla tai tekstihaulla.
Gō Yamamoto

Gō Yamamoto vuonna 2019.
Gō Yamamoto (s. 27. tammikuuta 1995 Toyama) on japanilainen yhdistetyn hiihtäjä.
Innsbruckin nuorten talviolympialaisissa 2012 Yamamoto sijoittui henkilökohtaisessa kilpailussa kolmanneksi. Liberecin nuorten MM-kilpailuissa 2013 hän oli Japanin joukkueen mukana joukkuekisan pronssilla. Universiadeissa hän saavutti joukkuekilpailussa hopeaa 2015 sekä pronssia 2013 ja 2017.
Yhdistetyn maailmancupissa Yamamoto kilpaili ensimmäisen kerran Lillehammerissa joulukuussa 2015. Ensimmäiset maailmancupin pisteensä hän saavutti Kuusamossa marraskuussa 2017 oltuaan 23:s. Parhaimmillaan hän on sijoittunut seitsemänneksi Lillehammerissa joulukuussa 2017.
Guglielmo Borghetti

Guglielmo Borghetti (s. 25. maaliskuuta 1954 Avenza) on italialainen roomalaiskatolinen piispa. Hänet vihittiin papiksi Apuanian hiippakuntaan 17. lokakuuta 1982 ja nimitettiin Pitigliano-Sovana-Orbetellon hiippakunnan johtoon 25. kesäkuuta 2010. Piispaksi vihkiminen seurasi 15. syyskuuta. Pääkonsekraattorina toimi Mario Meini, jota avustivat Giovanni Santucci ja Eugenio Binini. Borghetti asetettiin virkaansa 26. syyskuuta.
Guglielmo Ratcliff

Guglielmo Ratcliff on Pietro Mascagnin ooppera, nelinäytöksinen tragedia. Se esitettiin ensi kertaa 16. helmikuuta 1895 Milanon La Scalassa. Teokseen kirjoitti libreton Andrea Maffei. Teoksesta on saatavilla levytyksiä.
Goldman-ympäristöpalkinto

Goldman-ympäristöpalkinto on Goldman-säätiön myöntämä palkinto. Se jaetaan vuosittain kuuden eri mantereen ympäristöaktivistille. Palkintoa kutsutaan toisinaan englanniksi lempinimellä Green Nobel eli "vihreä Nobel". Palkinto sisältää rahallisen tunnustuksen, joka oli vuonna 2019 suuruudeltaan 200 000 Yhdysvaltain dollaria.
Palkinto perustettiin vuonna 1989 ja jaettiin ensimmäisen kerran vuonna 1990. Vuoden 2024 palkitut olivat Sinegugu Zukulu ja Nonhle Mbuthuma Afrikasta, Alok Shukla Aasiasta, Teresa Vicente Euroopasta, Murrawah Maroochy Johnson Australiasta, Andrea Vidaurre Pohjois-Amerikasta sekä Marcel Gomes Etelä- ja Keski-Amerikasta.
Kalastaja ja maantieteilijä Tero Mustonen sai vuonna 2023 ensimmäisenä suomalaisena palkinnon.
Aiheesta muualla

Palkinnon verkkosivut (englanniksi)
Apulaispiispa (ortodoksinen)

Apulaispiispa on yleensä ortodoksisen kirkon päämiehen (Suomessa arkkipiispan) tai ikääntyneen hiippakuntapiispan avuksi vihitty piispa, jolla ei ole omaa hiippakuntaa.
Suomen ortodoksisen kirkon apulaispiispana toimii vuonna 2021 (asetettu virkaan vuonna 2005) valittu KS Haminan piispa Sergei toimipaikkanaan Helsingin ortodoksinen seurakunta.
Kaikki Suomen itsenäisyyden aikaiset ortodoksiset piispat ovat aloittaneet uransa apulaispiispana.  Vain Venäjän vallan aikana kaksi arkkipiispaa, Nikolaj ja Sergij, nimitettiin suoraan Suomen hiippakunnan arkkipiispoiksi. Myös Viipurin piispa Aleksanteri (Karpin) oli virallisesti apulaispiispa, itsenäisen hiippakunnan johtaja hänestä tuli vasta sodan jälkeen.
Ortodoksisen kirkon pappeuden asteet
| --- | --- |
Pappeuden asteita:  Lukija - Diakoni - Pappi - Piispa
Diakonien virka- ja arvonimikkeitä:  Ipodiakoni (alidiakoni) - Diakoni - Munkkidiakoni (luostareissa) - Ylidiakoni - Arkkidiakoni (luostareissa)
Pappien virka- ja arvonimikkeitä:  Pastori - Pappismunkki (luostareissa) - Kirkkoherra - Rovasti - Arkkimandriitta (luostareissa) - Igumeeni (luostareissa)
Piispojen virka- ja arvonimikkeitä:  Apulaispiispa - Piispa - Metropoliitta - Arkkipiispa - Eksarkki - Patriarkka
Belegost

Belegost (sindaria, suom. Suuri linnoitus, khuzduliksi Gabilgathol) oli Väkivarsien heimon kääpiöiden kaupunki J. R. R. Tolkienin luomassa fiktiivisessä Keski-Maassa.
Nogrodin tavoin Belegost oli louhittu syvälle Dolmed-vuoren alle Sinivuorille Tähtien Ajoilla. Vuoren toisella puolen sijaitsi Nogrodin kääpiökaupunki, jota asutti Tulipartojen heimo. Belegostissa asuvien kääpiöiden joukoissa olivat Keski-Maan taitavimmat sepät ja kivenhakkaajat. Belegostin kääpiöt kävivät kauppaa Beleriandin sindarin kanssa ja takoivat näille verrattomia aseita karaistusta teräksestä. Ja nämä kääpiöt louhivat Menegrothin kiviset salit.
Auringon Ensiajalla Belegostin kääpiöt ja heidän kuninkaansa Azaghâl niittivät suurta mainetta Nirnaeth Arnoediadissa eli Lukemattomien Kyynelten Taistelussa. Sillä siinä taistelussa yksin kääpiöt kestivät lohikäärmeiden tulta, koska he olivat seppien suku joka oli tottunut suureen kuumuuteen ja koska heillä oli kypärissään kasvosuojukset, jotka estivät liekkejä polttamasta heidän partojaan. Ja heidän kirveensä olivat niin kovia, että niillä saattoi pysäyttää lohikäärmeitten etenemisen. Vaikka kuningas Azaghâl kaatui taistelussa, hän ehti haavoittaa Glaurungia, lohikäärmeitten isää, ja lohikäärmeitten suku pakeni taistelukentältä.
Mutta vaikka kääpiöt olivat uljaita, ei sen paremmin Belegost kuin Nogrod säilynyt Auringon Toiselle Ajalle. Sillä Ensiajan lopussa käytiin Vihan Sota ja Beleriand ja Sinivuoret repesivät ja maa ja vuoret siirtyivät ja vajosivat mereen. Niin tuhoutuivat sekä Belegost että Nogrod, ja ne kääpiöt, jotka eivät saaneet surmaansa, pakenivat itään Khazad-dûmin suuriin saleihin.
Gold: Their Great Hits

| Gold: Their Great Hits Steppenwolf |
| --- | --- | --- |

Kokoelmalevyn tiedot
 Äänitetty : 1967-1970
 Julkaistu: 1971
 Tuottaja(t): Gabriel Mekler Richard Podolor
 Tyylilaji: hard rock rock psykedeelinen rock blues rock
 Kesto: 40.07
 Levy-yhtiö: ABC Dunhill MCA Records
Listasijoitukset
  # 24
Steppenwolfin muut julkaisut
| Steppenwolf 7 1970 | Gold: Their Great Hits 1971 | For Ladies Only 1971 |
Gold: Their Great Hits on Steppenwolfin kokoelma-albumi vuodelta 1971. Se on myynyt kultalevyyn oikeuttavan määrän Yhdysvalloissa.
Kappaleet

"Born to Be Wild" (Mars Bonfire) – 3:28
"It's Never Too Late" (Kay, Nick St. Nicholas) – 4:05
"Rock Me" (Dave Grusin, Kay) – 3:39
"Hey Lawdy Mama" (Larry Byrom, Jerry Edmonton, Kay) – 3:00
"Move Over" (Kay, Gabriel Mekler) – 2:53
"Who Needs Ya?" (Byrom, Kay) – 2:59
"Magic Carpet Ride" (John Kay, Rushton Moreve) – 4:30
"The Pusher" (Hoyt Axton, Kay) – 5:43
"Sookie, Sookie" (Don Covay, Steve Cropper) – 3:09
"Jupiter's Child" (Edmonton, Kay, Monarch) – 3:24
"Screaming Night Hog" (Kay) – 3:17
Muusikot

John Kay: laulu, kitara
Goldy McJohn: kosketinsoittimet
Jerry Edmonton: rummut
Michael Monarch: kitara (1,2,3,7,8,9,10)
Rushton Moreve: basso (1,7,8,9)
Nick St. Nicholas: basso (2,3,4,5,10)
Larry Byrom: kitara (4,5,6,11)
George Biondo: basso (6,11)
Halikon lukio

Halikon lukio sijaitsee entisen HAKTO:n tiloissa.
Halikon lukio sijaitsee Salon kaupungissa entisen Halikon kunnan kirkonkylässä. Opiskelijoita on yli 200. He tulevat lähinnä Halikon ja Kuusjoen alueelta, mutta myös muualta Salosta. Lukion nykyinen rehtori on Ari Leino.
Halikon lukio on perustettu 1973, ja se on muuttanut useasti. Ennen lukion vanhimmat luokat saivat opetusta entisessä kunnantalossa, ns. Franssintalossa. Myöhemmin koko lukio muutti Halikon koulukeskukseen, joka on Armfeltin koulu. Syksyllä 2008 lukio sai kokonaan oman rakennuksen, kun se muutti Halikon Käsi- ja taideteollisuusoppilaitoksen vanhoihin tiloihin.
Halikon lukiossa on mahdollista suorittaa muun muassa suullisen kielitaidon valtakunnallinen koe, kirjallisuusdiplomi, taito- ja taideaineiden valtakunnallinen lukiodiplomi, tietojenkäsittelytieteen opintoja Turun yliopistoon ja saada urheilun lajivalmennusta. Halikon lukio sijoittui vuonna 2008 ylioppilaskirjoitusten valtakunnallisessa arvostelussa sijalle 43.
Aiheesta muualla

Lukion kotisivut (Arkistoitu – Internet Archive)
Ghosts of Devotion

| Ghosts of Devotion Depressed Mode |
| --- | --- | --- |

Studioalbumin tiedot
 Julkaistu: 17. syyskuuta 2007
 Tuottaja(t): Jori Haukio, Ossy Salonen, Depressed Mode
 Tyylilaji: doom metal, death metal
 Kesto: 51.15
 Levymerkki: Firedoom Music
Depressed Moden muut julkaisut
|   | Ghosts of Devotion 2007 | ..For Death.. 2009 |
Ghosts of Devotion on suomalaisen doom metal -yhtyeen Depressed Moden ensimmäinen studioalbumi. Se julkaistiin vuonna 2007 levymerkillä Firedoom Music.
Kappaleet

Kaikki kappaleet säveltänyt ja sanoittanut Ossy Salonen, ellei toisin mainittu.
Alone – 4.28
So Long – 4.14
Words of Silence – 5.17
Suffer in Darkness – 6.47
Ghosts of Devotion – 6.17
The Sun is Dead – 5.46
Fallen Angel – 5.18
Dunkelheit – 6.57 (Burzum -cover, säv. Varg Vikernes)
Cold – 6.11
Kokoonpano

| 0 | 1 | 2 |
| --- | --- | --- |
|  Yhtye Ossy Salonen – laulu, syntetisaattori, tuottaja, äänittäjä  Natalie Koskinen – laulu  Tomppa Turpeinen – kitara, basso  |  Vierailevat muusikot Marissa Marjamäki – taustalaulu  Marko Tommila – rummut  Jarno Salomaa – laulu kappaleessa "Cold"  |  Tuotanto Jori Haukio – tuottaja, miksaaja, masteroija, sello  www.death-illustrated.net – kansitaide, layout  |
Arvostelut

Imperiumi.net:
Aiheesta muualla

Ghosts of Devotion Discogsissa. (englanniksi)
Albumi Ghosts of Devotion Encyclopaedia Metallum -sivustolla (englanniksi)
Gent–Wevelgem 2021

Gent–Wevelgem 2021 oli järjestyksessään 83. maantiepyöräilyn miesten Gent–Wevelgem-kilpailu. Se käytiin 250 kilometrin reitillä Ieperistä Wevelgemiin 28. maaliskuuta 2021. Kilpailu kuului UCI World Touriin.
Wout van Aert voitti kilpailun oltuaan nopein seitsemän ajajan loppukirissä ennen Giacomo Nizzoloa ja Matteo Trentiniä.
Miesten tulokset

Lähteet: Pro Cycling Stats, Cyclingnews
Osallistuneet joukkueet

Lähde: Pro Cycling Stats
Naisten kilpailu

Samana päivänä järjestettiin kymmenennen kerran naisten Gent–Wevelgem-kilpailu. Se käytiin 141,7 kilometrin reitillä Ieperistä Wevelgemiin. Kilpailu kuului UCI Women's World Touriin.
Marianne Vos voitti kilpailun oltuaan pääjoukon loppukirissä nopein ennen Lotte Kopeckyä ja Lisa Brennaueria.
Naisten tulokset

Lähteet: Pro Cycling Stats, Cyclingnews
Belem Guerrero

| Mitalit> Maa:   Meksiko.naisten pyöräily. Olympialaiset  | Mitalit> Maa:   Meksiko.naisten pyöräily. Olympialaiset  | Mitalit> Maa:   Meksiko.naisten pyöräily. Olympialaiset  | Maa:   Meksiko> naisten pyöräily. |
| --- | --- | --- | --- |
|  Hopeaa | Ateena 2004 | pisteajo |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Hopeaa | Bordeaux 1998 | pisteajo |  |
|  Pronssia | Perth 1997 | pisteajo |  |
|  Pronssia | Antwerpen 2001 | pisteajo |  |
|  Pronssia | Melbourne 2004 | pisteajo |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Mar del plata 1995 | pisteajo |  |
|  Hopeaa | Winnipeg 1999 | pisteajo  |  |
|  Hopeaa | Rio de Janeiro 2007 | maantieajo |  |
|  Pronssia | Mar del plata 1995 | henkilökohtainen takaa-ajo |  |
Belem Guerrero Méndez (s. 8. maaliskuuta 1974 México, Meksiko) on uransa päättänyt meksikolainen ratapyöräilijä ja olympiamitalisti. Hän on pituudeltaan 160 cm ja painoi aktiiviurallaan 58 kg.
Guerrero voitti pisteajon olympiahopeaa Ateenassa 2004. Samojen olympialaisten maantieajossa hän oli 46. Hän osallistui olympialaisten ratapyöräilyn pisteajoon myös 1996 ollen yhdestoista ja 2000 sijoittuen viidenneksi.
Ratapyöräilyn maailmanmestaruuskilpailuissa hän on voittanut neljä mitalia pisteajossa. Pan-Amerikan kisoissa hän on saanut mitaleita pisteajosta, henkilökohtaisesta takaa-ajosta ja maantieajosta.
August Schmierer

| Mitalit> Maa:   Saksan keisarikunta. Olympialaiset .Miesten rugby | Mitalit> Maa:   Saksan keisarikunta. Olympialaiset .Miesten rugby | Mitalit> Maa:   Saksan keisarikunta. Olympialaiset .Miesten rugby | Maa:   Saksan keisarikunta> .Miesten rugby |
| --- | --- | --- | --- |
|  Hopeaa | Pariisi 1900 | joukkuekilpailu |  |
August Schmierer (28. huhtikuuta 1870 – ?) oli saksalainen rugbypelaaja ja edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.
Gold

Wikisanakirjassa on tähän liittyvä sananselitys: .
Gold voi viitata johonkin seuraavista:
Gold, Bob Marley & The Wailersin kokoelma-albumi vuodelta 2005
Gold, KISS-yhtyeen kokoelma-albumi vuodelta 2005
Gold, Tom Jonesin kokoelma-albumi vuodelta 2005
Gold, Sandhjan esikoisalbumi vuodelta 2014
Gold, Septemberin albumi vuodelta 2008
"Gold", Kiaaran kappale vuodelta 2015
"Gold", W&W:n kappale vuodelta 2020
Gold, elokuva vuodelta 1974
Gold, elokuva vuodelta 2016
Gold, elokuva vuodelta 2022.
Henkilöitä

Bernard Gold (1923–2005), yhdysvaltalainen digitaalisen signaalinkäsittelyn kehittäjä
Jamie Gold (s. 1969), yhdysvaltalainen pokerinpelaaja ja televisiotuottaja
Käthe Gold (1907–1997), itävaltalainen näyttelijä
Marian Gold (oik. Hartwig Schierbaum, s. 1954), saksalainen laulaja ja kitaristi
Murray Gold (s. 1969), englantilainen säveltäjä ja dramaturgi
Thomas Gold (1920–2004), itävaltalainen astrofyysikko ja kosmologi
Tracey Gold (s. 1969), yhdysvaltalainen näyttelijä
Henkilöitä > Kuvitteellisia henkilöitä

Booster Gold, DC Comicsin sarjakuvasankari
Ethan Gold, roolihenkilö televisiosarjassa Älä kerro äidille.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gold”, voi hakea sivunnimihaulla, laajalla sivunnimihaulla tai tekstihaulla.
Axel Ålenius

Axel Ålenius (25. maaliskuuta 1863 Turku – 28. elokuuta 1936 Turku) oli suomalainen juristi, pankinjohtaja ja valtiopäivämies.
Åleniuksen vanhemmat olivat hovioikeuden notaari Karl August Ålenius ja Angelique Henriette Procopé ja puolisot vuodesta 1892 Elsa Alexandra von Wendt (k. 1923) ja vuodesta 1923 Thyra Ulrika Appelqvist, o.s. Palmroos. Ålenius tuli ylioppilaaksi 1881 ja suoritti oikeustutkinnon 1885, varatuomarin arvon hän sai 1888. Hän työskenteli ensin Turun raastuvanoikeudessa ja tuli sitten Turun hovioikeuden kanslistiksi 1891. Hovioikeuden kirjaaja ja ylimääräinen viskaali hänestä tuli 1894, notaari 1896, varakanneviskaali 1900, asessori 1901 ja oikeusneuvos 1907. Hän hoiti tätä tehtävää vuoteen 1913 ja oli vielä sen jälkeen Turun Säästöpankin johtaja aina kuolemaansa saakka. Pankin asiamiehenä hän oli toiminut jo 1891–1913. Ålenius oli myös Turun kaupunginvaltuuston jäsen. Hän oli Turun edustaja porvarissäädyssä valtiopäivillä 1905–1906.